cyanic-selkie/wikianc huggingface dataset:
Galicia
Økonomi
Turisme, hvor området henger etter resten av Spania i form av utvikling og markedsføring, representerer i dag en viktig inntektskilde, spesielt langs kysten og i Santiago de Compostela. I 2007 kom det 5,7 millioner turister til Galicia, en økning på 8 % i forhold til 2006, og 11 % mer enn i 2005. 85 % av de som kommer til Galicia besøker Santiago de Compostela, og byen er definitivt det viktigste turistmålet.
Hornsikade
Utseende
Munndelene er formet som en sugesnabel (rostrum) og den ligger bakover bøyd, mellom fremste lår, når den ikke er i bruk.
Levevis
I likhet med noen andre plantesugere, utsondrer hornsikadenymfene honningdugg, som er godsaker for maur. Maur og hornsikader lever i symbiose, et avhengighetsforhold til hverandre. Hornsikaden får beskyttelse, mauren får honningdugg.
London Ashford lufthavn
London Ashford Airport, også kjent under sitt eldre navn Lydd Airport, er en innenriksflyplass omkring to kilometer fra Lydd og 22 kilometer sør for Ashford i Kent. Den regnes med blant Londons flyplasser, hvilket reflekteres i navnet, men har lite av hovedstadens trafikk.
Flyplassen har også vært kjent som Lydd Ferryfield, og ble særlig brukt til transportfly som fraktet biler og passasjerer over Den engelske kanal til Frankrike. Denne trafikken har helt forsvunnet etter at Kanaltunnelen åpnet.
Oslo Militære Samfund
Oslo Militære Samfund er kjent som en av Norges viktigste talerstoler.
Historie
Christiania Militære Samfund ble stiftet 1. mars 1825. Hundre år etter, i 1925, ble navnet endret til Oslo Militære Samfund (OMS).
Ossip Zadkine
I Paris fikk han en dyp beundring for Rodin, men det var kubismen som gjorde det største inntrykket på ham. I mange år eksperimenterte han, i likhet med Lipchitz, Laurens og Archipenko, med å omforme den nakne menneskekroppen til en streng geometrisk komposisjon.
Gaten Rue Zadkine i 13. arrondissement i Paris ble i 1994 oppkalt etter Zadkine.
Akureyri
Akureyri er en islandsk universitetsby og er med sine 17 157 innbyggere (ved utgangen av 2007) Islands fjerde største by, etter Reykjavík, Hafnarfjörður og Kópavogur. Byen ligger i regionen Norðurland eystra ved ringvei 1 (Hringvegur) og har også en egen flyplass. Offisielt navn på kommunen er Akureyrarbær.
Historie
I 1940 ble Akureyrarkirkja bygget.
Fritz Darges
Liv og virke
Han var en av de siste overlevende fra Hitlers innerste krets da han døde i 2009. Han etterlort seg et manuskript om sin tid ved Der Führers side. Darges regnet seg fremdeles som en tilhenger av Hitler.
Edward Hopper
Malerkunst
Hans siste verker er fra 1965: «Chair Car» og «Two Comedians».
Lønn (økonomi)
Eksempel på beregning av antall arbeidstimer pr år
Et alternativt er: 37,5 * 4 uker * 12 måneder gir 1800 arbeidstimer. Dette ligger nærmere sannheten da man også har ferie og fridager.
Gitt 5 uker ferie så er realistisk antall arbeidstimer 1692 timer.
Gjenstand
Begrepet gjenstand har flere betydninger.
Orange Bird
Orange Bird eller Florida Orange Bird er en figur i det fantastiske Disney-universet. Den ble laget som en figur som skulle få Disney-appelsinene til å selge bedre og bli mer morsomme for barn. Det ble laget noen sanger om han, og noen barnebøker.
Mihrab
Mihrab (persisk مهراب or محراب, arabisk ألمحراب pl. محاريب, noen ganger mehrab eller mehraab) er en nisje i en moskévegg, som viser qibla, dvs bønneretningen mot Kaba.
Kjølv Egeland
Han var faren til tidligere visegeneralsekretær i FN, Jan Egeland, og bestefaren til norsk mester i høydehopp i 2008, Kjølv Egeland.
Konqueror
Nettleser
Konqueror har blitt utviklet som et uavhengig nettleserprosjekt. Til vanlig bruker den KHTML til sin nettleser-motor, som fungerer med HTML, JavaScript, Java applet, Cascading Style Sheets, SSL, og andre relevante åpne standarder.
Alice Munro
Biografi
Hennes første novellesamling, Dance of the Happy Shades i 1968, ble svært godt mottatt og vant Governor General's Award for Fiction, den mest prestisjetunge litterære prisen i Canada, dette året. Denne suksessen ble etterfulgt av Lives of Girls and Women i 1971, en samling sammenvevde fortellinger som ble utgitt som en roman.
Alexandre Despatie
Alexandre Despatie (født 8. juni 1985 i Montréal i Québec) er en kanadisk stuper. Han var verdensmester på 1 og 3 m svikt fra 2005 til 2007 og er den første til nå som har blitt verdensmester i de tre kategoriene (1, 3 og 10 m tårn).
Peter I av Russland
Ungdom
Streltseropprøret i april-mai 1682 åpnet opp for at Sofia, Miloslavskijs (Ivans familie) og deres allierte kunne kreve at Peter og Ivan ble utropt til samregenter, med Ivan som den eldste og fremste. Sofia hadde den egentlige makten. En bemerkelsesverdig detalj var det store hullet som ble skåret ut i den dobbeltsetede tronen som Peter og Ivan benyttet. Sofia satt bakom tronen og lyttet når Peter samtalte med adelen, og ga ham informasjon og svar på spørsmål og problemer. Denne tronen kan i dag ses i Kreml-museet i Moskva. Sofia regjerte i sju år som enehersker.
Sommeren 1689 planla Peter å ta makten fra sin halvsøster Sofia da hennes posisjon hadde blitt svekket av to lite fruktbare felttog på Krim. Da hun forsto planene hans begynte Sofia å konspirere med lederne for streltserne, som hele tiden skapte uro og mistro mot tsaren. Dessverre for Sofia ble Peter advart av streltserne. Han flyktet midt på natten til det uinntagelige klosteret Troitse-Sergijeva Lavra, der han langsomt samlet sine tilhengere, aristokrater og andre som forsto at han kunne vinne maktkampen. Sofia ble dermed styrtet og Peter I og Ivan V kunne fortsette å samregjere. Peter tvang Sofia til å gå i kloster der hun ga avkall på sitt navn og sin posisjon som medlem av tsarfamilien.
Alice Munro
Priser og utmerkelser
I 1986 fikk Alice Munro utmerkelsen Marian Engel Award for forfatterskapet sitt. I 1993 ble hun hedret med Royal Society of Canadas Lorne Pierce Medal, og i 1992 utnevnt til utenlandsk æresmedlem i American Academy of Arts and Letters.
Peter I av Russland
Den store nordiske krig
Peters første krig var mot Det osmanske rike for å oppnå adgang til Svartehavet, og for første gang vant en russisk flåte et slag. Etter fredsslutning med tyrkerne 3. juli 1700 i Konstantinopel var tyrkerne og russerne enige om 30 års våpenstillstand, og Peter fikk da ryggen fri til å konsentrere seg om svenskene som blokkerte tilgangen til Østersjøen. Peters største ambisjon var å skaffe Russland adgang til Østersjøen. I 1698 inngikk han en avtale med August II av Polen, og denne sammen med fredsavtalen med tyrkerne gjorde at han allerede i 1700 startet han den store nordiske krig mot Sverige. Krigen startet med russisk nederlag i slaget ved Narva 30. november 1700, men da den svenske kong Karl XII deretter vendte seg mot Polen, fikk Peter et pusterom til å konsolidere sin stilling i østersjøprovinsene. Krigen varte i 21 år, men Sveriges nederlag ble antagelig avgjort allerede ved seieren ved Poltava i 1709.
Etter nederlaget ved Poltava hadde den sårede svenske kong Karl XII lyktes å flykte med hjelp fra Østerrike og Frankrike fra slagmarken og søke tilflukt ved hoffet hos den osmanske herskeren Ahmed III, som han overtalte til å gå til krig mot Russland 20. november 1710. Denne krigen endte med traktaten fra Prut av 21. juli, som ble en stor skuffelse for Karl XII da den konkluderte med at Det osmanske riket skulle trekke seg ut av den store nordiske krig, mot at Azov ble returnert til osmanene og Taganrog og en rekke russiske militære festninger demolert og havner tilbakelevert til osmanene Tsaren måtte love å ikke blande seg inn i forholdene i Det polsk-litauiske samvelde.
St. Petersburg
Flere titalls tusen arbeidere ble tvangsutskrevet til arbeide på oppbyggingen av byen og mange tusen døde i arbeidet, både av utmattelse, sykdom, matmangel og kulde.
VOL
VOL kan referere til:
Arendalsgruppen
Opprullingen
Dødsdommene ble den 4. juli 1942 av Adolf Hitler personlig omgjort til ti års tukthus. Wilhelm Tvedt-Gundersen ble frikjent sammen med tre andre. Thor Olaf Hannevig, Arvid Darre og Thor Haugen ble frifunnet da de kjempet militært mot tyskerne, og retten mente derfor at de ikke kunne straffes for militære kamphandlinger. Hans Petter Pettersen og Håkon Guttormsen døde i fangenskapet i Tyskland.
Angiveren
Etter at Tvedt-Gundersen kom tilbake i Arendal ble han organisator og leder for en Milorggruppe i byen, etter at major Arne Laudal sin gruppe ble opprullet.
Nicaragua under Sommer-OL 2008
Nicaragua under Sommer-OL 2008. Seks sportsutøvere, tre menn og tre kvinner fra Nicaragua deltok i fire sporter, friidrett, skyting, svømming og vektløfting under Sommer-OL 2008 i Beijing. Det var tiende gangen som Nicaragua deltok i et sommer-OL, de vant ikke noen medalje.
Henry Royce
Oppvekst
I 1884 ble selskapet F.H.Royce & Co som bla. produserte dynamoer og elektriske heisekraner registrert. Heisekranene fikk ry på seg til å være de beste i verden.
Heinrich Arnold Thaulow
Heinrich Arnold Thaulow (født 10. juni 1808 i Slesvig i Sønderjylland i hertugdømmet Slesvig, død 19. august 1894 på Modum) var en norsk lege og grunnlegger av kurbadene Sandefjord kurbad og Modum Bad.
Ettermæle
Søstrene Thaulow opprettet i 1910 Thaulow-museet og overlot til dette farens og sine egne samlinger av portretter, møbler og gjenstander med tilknytning til familien Thaulow. Museet er en stifelse som forvaltes av Norsk Folkemuseum, med et eget styre der etterkommere av dr. Thaulow er representert. Samlingene ble anbrakt i hovedbygningen fra Leikanger prestegård, som ble flyttet, gjenreist og restaurert på Folkemuseet for kr. 20,000 gitt av søstrene Thaulow. De ga et tilsvarende beløp til et fond for vedlikehold av bygningen og innkjøp til samlingene.
Nationen
Nationen mottar pressestøtte. Produksjonstilskuddet for 2019 var på 21.9 millioner kroner. Det tilsvarte 719 000 koner per ansatt, noe som var desidert mest i Norge.
Sikaiana
Geografi
Atollen måler ca. 10 km fra øst til vest. Landarealet er under 2 kvadratkilometer.
Språk
Sikaiana er også et eget språk, som ifølge Ethnologue hadde 731 talende i 1999. Alfabetet består av A, I, NG, H, K, L, M, N, P, S, T og V.
Aksum erkebispedømme
Aksum erkebispedømme kan sikte til
William Crawford
Det er uklart når han døde, men det må ha vært etter 1310 en gang.
Kleivklyver’n
Løypa starter ved Sundvolden Hotel på ca. 75 meters høyde, og har målgang ved Kleivstua på 372 meter. Løypa er 2 km lang og følger Den bergenske kongevei gjennom Krokkleiva.
Kystvakt
En kystvakt er en organisasjon som enten selvstendig eller som en del av et lands marine hevder landets suverenitet i territorialfarvannet og dets nasjonale rettigheter i tilstøtende farvann og økonomisk sone. Oppgavene varierer noe fra land til land; de omfatter gjerne håndhevelse av statens lover, oppsyn med fiske og fangst, kontroll med sikkerhetsbestemmelser for fartøyer, redningstjeneste, miljøvern til sjøs, og bekjempelse av smugling og illegal innvandring. Kystvakten kan også stå for driften av navigasjons- og kystradiosystemer, fyr- og merkevesen, og utføre isbryter- og værtjeneste m.m.
Vestmarka kirke
Vestmarka kirke er sognekirka for Vestmarka sogn i Eidskog.
Gurk bispedømme
Gurk bispedømme er et av Østerrikes ni katolske bispedømmer. Det omfatter delstaten Kärnten og har sitt sete i Klagenfurt.
VM i turn 1992
Det 27. verdensmesterskapet i turn ble arrangert 15. til 19. april 1992, i Paris, Frankrike.
Enrique V. Iglesias
Fra 1972 til 1985 var Iglesias generalsekretær i FNs økonomiske kommisjon for Latin-Amerika og Karibia. Fra 1998 til 2005 var han president i Den interamerikanske utviklingsbanken. Iglesias ble deretter generalsekretær for Det iberoamerikanske samarbeidssekretariatet. Han hadde denne posten fra 2005 til 2014.
Iglesias ble i 1982 tildelt Fyrsten av Asturias' pris for internasjonalt samarbeid.
Trond Jacobsen (filmprodusent)
Trond Jacobsen (født 26. april 1967) er en norsk filmregissør og produsent.
Ester Stølen
Hun giftet seg med den tidligere skøyteløperen Lasse Sætre i Gol kyrkje den 22. juni 2002. Stølen Sætre er pêr januar 2014 HR-sjef i NorKjemi AS og en del av ledergruppen.
Sammenlagt i Verdenscupen
– = ikke deltatt på distansen for nevnte sesong.
Sammy Nestico
Utdannelse
Han tok en bachelorgrad i musikk ved Duquesne University i Pittsburgh i 1950. Siden det har han blitt utnevnt til æresdoktor i musikk ved Duquesne, han har også mottatt tallrike priser.
Jelcz
I dag produserer Jelcz bare busser, av typene:
Contadora-gruppen
Contadora-gruppen ble i 1984 tildelt Fyrsten av Asturias' pris for internasjonalt samarbeid.
Københavns voller
Voller som består
I forbindelse med utgravinger til metrostasjonen ved Kongens Nytorv støtte man på gamle rester av den første middelalderbymur.
Per Bronken
Bronken er trolig mest kjent som regissør bak fjernsynsteatrets oppsetninger av Benoni og Rosa, Jenny og Kong Lear, og TV-seriene Vestavind (1994), Offshore (1996) og Soria Moria (2000).
Som forfatter utga Bronken både en roman, noen diktsamlinger og noen gjendiktninger. Han ble tildelt Gyldendals legat i 1961.
Rødøy kommunestyre 2003−2007
Rødøy kommunestyre 2003−2007 er en oversikt over representanter og vararepresentanter i Rødøy kommunestyre etter kommunevalget i 2003.
Wasperton
Historie
Det har vært bosetning ved stedet siden romersk tid, og i den sub-romerske periode var det et gravsted hvor forskerne kunne følge en britonsk familie gradvis endre seg til angelsaksisk kultur, noe som viser til at de innfødte britonere og de nyankomne angelsaksere enkelte steder levde side om side. Det ble gjort utgravninger ved Martin Carver i 1980 av gravstedet som ligger på østsiden av elven Avon. Her er det også funnet levninger fra neolittisk tid. Resultatene av den forhistoriske utgravningene ble publisert i 1995 og 2003 med katalog og analyser av den sen-romersk til angelsaksisk gravlund.
Spiralen (Oslo)
Spiralen (1–5, 2–8) er en vei i Oslo på Nordstrandhøgda i bydel Nordstrand. Veien går fra Kastellveien til Solveien. Veien er navngitt i 1917 etter veiens form.
4H-bevegelsen
Historie
I dag varierer både navnet og arbeidsområdene fra land til land, men så godt som alle deler firkløveren som symbol.
Salomos ordspråk
Struktur
Overskriftene deler samlingene inn som følgende:
Slaget ved Dien Bien Phu
Kampene
Det er ikke kjent hva som skjedde med de drøye 3 000 krigsfangene med indokinesisk bakgrunn.
Forbokstavord
Forbokstavord eller initialord er forkortelser som er satt sammen av initialer. Eksempler på forbokstavord er NRK (fra Norsk rikskringkasting), DNT (Den Norske Turistforening), USA og NATO.
Brasils historie
Brasils historie  begynner med urfolket som for 25,000 år siden bodde i det området som i dag er kjent som Brasil.
Kolonisering
Jesuittene anla en rekke misjonsstasjoner som i en del tilfeller var utgangspunkt for oppdagelsesekspedisjoner videre innover i landet. Blant annet var stasjonen São Paulo et mye brukt utgangspunkt. Deltakerne på disse ekspedisjonene, som søkte etter gull eller indianere som man kunne ta som slaver, ble kalt Bandeirantes.
Vargasæraen (1930–1954)
Getúlio Vargas skulle dominere Brasiliansk politikk i et kvart århundre, og er dermed en av de mest betydningsfulle politikere i Brasil i moderne tid. Han var diktator i perioden 1930–34, president valgt av kongressen i perioden 1934–37, diktator igjen i perioden 1937–45 og president i perioden 1950–54. Brasils største problem var, ifølge Vargas, den føderale strukturen. Den føderale regjeringen var for svak i forhold til de mektige delstatene, og da spesielt Minas Gerais og São Paulo som hadde dominert politikken frem til da. Vargas oppløste derfor både den føderale og de delstatlige parlamentene. Delstatenes valgte guvernører ble byttet ut mot «interventorer,» ledere utnevnt av den føderale regjeringen.
Frykt for en kommunistisk seier førte til at Vargas igjen gjennomførte et kupp før presidentvalget i 1937. Som ny diktator innførte han et regime som fikk navnet Estado Novo (den nye staten).
Fremgang under Cardoso
Visepresident Itamar Franco overtok presidentposten, og han skulle fremstå som en fargeløs person som ikke var i stand til å ta tak i Brasils økonomiske utfordringer. I stedet skulle Fernando Henrique Cardoso, som ble valgt som ny finansminister i 1994, lansere en økonomisk kur som skulle vise seg å fungere. Gruppen rundt ham hadde studert Sarneys Cruzado-plan og hadde klare meninger om hva som hadde slått feil. Cardosos nye Plano Real innførte blant annet den nye valutaen Real. Den nye planen førte til at inflasjonen sank fra 913 prosent in 1994 til 19 prosent i 1995, samtidig som BNP økte markant.
Nasjonal turistvei
Godkjente strekninger
I 2012 fikk alle de 18 utvalgte strekningene status som Nasjonal turistvei og alle strekningene ble merket som Nasjonale turistveier. I tillegg til trafikkskilt med turistveilogo blir veifarende informert via informasjonstavler og nettsider. En del arbeid på noen strekninger gjenstår frem mot 2023.
Paulos (patriark)
Paulos ble innsatt som patriark i 1992, dvs. etter Derg-juntaens fall, patriark Merkorios' abdikasjon og Tewophilos' forsinkede begravelse. Paulos' innsettelse ble også anerkjent av de andre orientalsk-ortodokse kirkelederne. Spesielt den koptisk-ortodokse patriarken av Alexandria hadde betraktet patriarkene Tekle Haimanot (1976–1988) og Merkorios (1988–1992) som ikke-kanoniske, siden begge ble utpekt av Derg-juntaen og innsatt før Tewophilos var begravd.
ETOPS
Utover ETOPS-180
FAA vedtok, gjeldende fra 15. februar 2007, at USA-registrerte operatører av tomotorsfly kan foreta flygninger over mesteparten av kloden, bortsett fra sydpolsområdet, et lite område i Syd-Stillehavet og nordpolområdet under gitte værforhold, så lenge motorene under flygning stopper sjeldnere enn 1 per 100 000 motortimer. Denne grensen er strengere enn ETOPS-180 (2 per 100 000 motortimer).
ETOPS-klasser
Typegodkjenningene for ETOPS er:
Godkjenning for ETOPS
Det første steget er at kombinasjonen av flytypen og motoren tilfredsstiller de grunnleggende ETOPS-kravene under typegodkjenningen. Dette kalles for ETOPS typegodkjenning. Slike tester kan inkludere å skru av en motor under flygning og fortsette resten av flyturen på en motor under hele omdirigeringstidsperioden. Slike tester utføres ofte over åpent hav. Det må kunne vises til at mannskapet ikke utsettes for unødig belastning som følge av ekstra arbeid under omdirigeringsflygingen, i tillegg til å dokumentere at muligheten for at også den andre motoren stopper er ekstremt usannsynlig. For eksempel betyr en ETOPS-180-godkjenning at flyet må kunne fly i marsjhøyde i tre timer på en motor med full last.
Storhamar Idrettslag
Storhamar Idrettslag ble stiftet i 1935 på Breidablikk, Hamar, som Storhamar AIL. Laget driver forskjellige breddeidretter, holdningsskapende og forebyggende arbeid i lokalsamfunnet i tillegg til å arrangere turneringer. Det har et toppserielag i ishockey (Storhamar Hockey) og et eliteserieslag i håndball (2007). Kunstløpgruppen bidrar med rekruttering og er med på konkurranser nasjonalt. A-laget i fotball ligger lenger ned i seriesystemet, nærmere bestemt i 4. divisjon. Klubbhuset ligger ved Hamar OL-Amfi og Storhamar Ishall.
Kristian Trægde
Otto Nielsen s revyvise Kjære Trægde alluderer til Trægde som meteorolog.
Aleksandr Tsjervjakov
Tsjervjakov ble medlem av Det russiske kommunistpartiet i 1917. I 1920 ble han utnevnt til formann av Revolusjonskomitéen i Minsk, og var involvert i dannelsen av Sovjetunionen.
Nordskogbygda kirke
Nordskogbygda kirke (opprinnelig Nederberg kapell) er en langkirke fra 1873 i Elverum kommune, Innlandet fylke.
Fajzulla Khodzjajev
Khodzjajev kom fra en familie av rike handelsfolk. I 1907 ble han sendt av sin far til Moskva. Der oppdaget han raskt den voldsomme forskjellen mellom samtidens europeiske samfunn og teknologi, og de gamle, tradisjonsbundne levemåtene i hans hjemland.
I 1937 ble han arrestert, og under moskvaprosessene ble han anklaget for å være «høyre-orientert» trotskist. Han ble henrettet den 13. mars 1938. Han ble offisielt rehabilitert i 1966.
Marit Strømøy
Båtrace
Strømøy har en lang karriere innen båtsport og båtrace, hun kjørte sitt første race som 12-åring. Faren har kjørt race i over 30 år, og hadde eget båtverksted i Sandefjord. Hun begynte for alvor i 1989, og satte verdensrekord i 1992. Hun var første kvinnen til å konkurrere i F1 World Powerboat Championschip (Formel 1) i 2007. Hun kjører idag som den første og eneste kvinne i verden i F1 H2O Hun gjestedebuterte i offshore Class 1 i Brazilian Grand Prix i Rio de Janeiro i mars 2010, og kjørte som trottelkvinne for det norske teamet Welmax Offshore Racing i båten «Welmax 91».
Ann-Mari Tollefsen
Ann-Mari Tollefsen-Amundsen (tidligere Ann-Mari Tollefsen; født 16. august 1957) er en norsk tidligere skøyteløper og sykkelrytter. Hun representerte Drammens Skøiteklub på skøyter.
Coffee County (Alabama)
Coffee County er et fylke i den amerikanske delstaten Alabama. Det ligger i de sørlige delene av staten og grenser mot Pike County i nord, Dale County i øst, Geneva County i sør, Covington County i vest og mot Crenshaw County i nordvest.
Cymothoe
Cymothoe er en artsrik slekt av sommerfugler som tilhører gruppen Limenitidinae i den store familien flikvinger (Nymphalidae). De er gode flygere og seiler gjerne på stive vinger. De fleste av artene er tropiske, de er utbredt i Afrika.
San Marinos Grand Prix 2006
Løpet
Noter til tabellen:
Sardinia
Den spanske tiden
Sardinia ble spansk i det 15. århundre etter at Aragón vant over Arborea i 1409, deres tidligere allierte. Arborea hadde samlet det meste av øya mellom 1365 og 1409, i det som mange i ettertid ser som det nærmeste Sardinia kom til å bli en selvstendig nasjon. Det var Bonifatius VII som i 1297 oppfordret erobringen i det han opprettet et hypotetisk «Sardinia og Korsika Kongedømme» og ga dem til Jakob II av Aragon i bytte for en troskapsed og utbetaling av en livrente. Under spanjolene fikk Sardinia et autonomt parlament, regjering (visekonge) og domstol (Reale Udienza), men føydalismen ble innført på øya. Øya ble delt inn i len, tildelt dem som hadde bidratt til den seirende erobring. Det føydale systemet, spesielt i det syttende århundre, ble delvis svekket av at mange lokalsamfunn var i stand til å begrense de lokale baronenes vilje i forhold til skatt og rettspleie. Den føydale beskatning forble likevel tyngende og ofte uholdbar, spesielt på grunn av en ekstrem variasjon av avlinger. Angrepene fra sarasenerne forsatte, handelen ble hindret, og folketallet falt etter flere sultkatastrofer, særlig i 1652 og 1680 når mange landsbyer ble lagt øde (ikke ulikt resten av Europa på den tiden).
Samtidshistorie
I 1847 reiste tre delegasjoner fra byene Sassari, Alghero og Cagliari til Torino og ba kongen Karl Albert fusjonere Sardinia med resten av fastlandet og gi avkall på de sekulære autonome institusjonene. Fusjonen ble ratifisert 20. desember 1847, vel å merke uten at det sardinske parlamentet, den eneste legitime makten til å bestemme over et spørsmål av en slik historisk og folkerettlig betydning, ble innkalt. Tross alt, de mektigste sosiale grupper var bak delegatene: offentlige ansatte og fagfolk; handelsmenn, som ville eksportere til fastlandet landbruksprodukter, særlig vin og olje, uten å bli kvalt av tunge tollgebyrer; den tidligere føydale adelen som så at sine renteinntekter skulle øke i verdi i den nye valuta og ville bli garantert av Piemontes sterkere økonomi; intellektuelle som fryktet at Sardinia, gitt den institusjonelle autonomi, kunne være ekskludert de nye liberale reformer Karl Albert hadde gitt i 1847 til fastlandet: moderat presse-, tale-, og foreningsfrihet, delvis valgfrie kommunale råder, og begrensninger av kirkelig makt. Befolkningen var hovedsakelig imot. Den gamle hat mot Piemonte vedvarte, anset som ansvarlig for den økonomisk og sosialt sammenbrudd og befolkningen ønsket å sikre «reformer» ikke «fusjon».
Virkeligheten ble annerledes enn fremstilt og allerede i januar 1848 protesterte i Cagliari de samme studentene som hadde marsjert for «fusjonen». Øya tapte de to siste «privilegier» som var igjen: den monetære suverenitet og fritak fra militærtjeneste av sine innbyggere. Skatteinnkrevingen forverret seg med en flom av nye skatter og forandring fra naturalia til kontant. Eiendomssatsene ble lagt til 10 prosent, lik den rikeste provinsen Torino, samt eiendomsverdier overestimerte. Fattigere provinser på fastlandet, ikke fattigere enn Sardinia, hadde eiendomssats helt ned 1,32 prosent. Skatteinnkrevingen var særlig hard i Sardinia med en premie som var over det dobbelte av kongedømmets snitt. Resultatet ble at fra 1887 til 1897 var det like mange tvungne eiendomoverdragelser til staten i Sardinia enn i resten av det samlede Italia. Den sosialistiske tankeren Antonio Gramsci anslo i 1919 at i de 50 årene siden Italias samling betalte Sardinia mer enn 500 millioner lire i skatt til «overklassen i Torino» (500 millioner lire i 1911 tilsvarer ca. to milliarder euro i 2017 og øyas befolkning var ca. en tredjedel av dagens tall. Til sammenligning var dagslønnen til en sardinsk arbeider i 1885 mellom 0,75 til 1 lire, og 50 prosent mindre enn i resten av kongeriket).
Lkhanaasuren Purevdorj
Lkhanaasuren Purevdorj er en mongolsk økonom. Han var fra januar 2009 til september 2012 sentralbanksjef for Mongolias bank.
Steingrímur Hermannsson
Biografi
Han var sønn av statsminister Hermann Jónasson. Da han vokste opp, var Island preget av Den store depresjonen, og som ungdom hørte han ofte på når faren diskuterte andre verdenskrig hjemme i stua. Han ville ikke inn i politikken, men dro til USA for å studere i 1948. Hermannsson utdannet seg til ingeniør i Chicago, og på Caltech og ble direktør for Islands forskningsråd i 1957. Men i 1960-årene gikk han likevel inn i politikken og ble valgt til Alltinget i 1971, før han ble partileder i 1979.
Butler County (Alabama)
Butler County er et fylke i den amerikanske delstaten Alabama. Det ligger i de sørlige delene av staten og grenser mot Lowndes County i nord, Crenshaw County i øst, Covington County i sørøst, Conecuh County i sørvest, Monroe County i vest og mot Wilcox County i nordvest.
Kongeindisk angrep
Partiet vil ofte være omtrent som typiske Kongeindisk-partier, bare med omvendte farger. Hvit satser på en sunn bondestruktur, og gradvis erobring av terreng. Svart har flere mulige oppsett, og har i utgangspunktet gjerne flere bønder på sentrumsfeltene.
Katsushika Hokusai
Biografi
Hohusai reiste så omkring og byttet hyppig lærere og skoler. Han benyttet seg av mer en 30 forskjellige navn og bodde omkring 90 forskjellige steder. Hele tiden perfeksjonerte han sin kunst. I 1782 utgav han en bok med egne illustrasjoner.
Arbeider
Hans religiøse tro gjenspeilet seg i motivene. Fjellet Fuji-san regnes som et av fire hellige fjell i japansk buddhisme, og fjellet er et yndet motiv i hans kunst. Et av hans kjente bilder – ''Sørlig bris. Klar himmel'' (Gaifū kaisei) fra 1830, benytter dette fjellet som motiv.
Lucas Abaga Nchama
Utdanning og yrkeskarriere
I 2009 avslørte sentralbanken at det var forsvunnet 18,8 millioner euro fra Paris-kontoret, og i etterkant av denne skandalen ble sentralbankens daværende sentralbanksjef Philibert Andzembe fjernet fra stillingen, av Gabons nyinnsatte president, Ali Bongo Ondimba. Nchama overtok stillingen som sentralbanksjef i januar 2010. Da hans sjuårsperiode utløp i januar 2017 overtok Abbas Mahamat Tolli denne stillingen.
Joseph Jiang Mingyuan
I 1981 ble han presteviet.
Yrkesskade
Arbeidsgiver skal melde fra om yrkesskader til NAV. Hvis skaden blir godkjent, kan man ha krav på trygdeytelser etter gunstigere regler enn vanlig. Hvis man får varig medisinsk mèn som følge av yrkesskade eller yrkessykdom kan man ha rett til menerstatning.
Tekle Haimanot (patriark)
Patriark og katolikos Tekle Haimanot av Etiopia (død mai 1988) var fra 1976 til 1988 overhodet for den etiopisk-ortodokse kirke. Han var den tredje patriark av Etiopia og den 59. itsjege av St. Tekle Haimanots stol.
Tekle Haimanot ble innsatt som patriark av Etiopia av Derg-juntaen i 1976, etter at den samme juntaen hadde arrestert den tidligere patriarken Tewophilos. Den etiopisk-ortodokse synoden godtok den nye patriarken, men han ble ikke anerkjent av de andre orientalsk-ortodokse kirkene. Disse anså Tewophilos som rettmessig patriark og betraktet dermed Tekle Haimanots innsettelse som ikke-kanonisk.
Ching (England)
Den er demmet opp på to steder, ved Connaught Water i Loughton og Waltham Abbey, og i Highams Park.
I 2009 annonserte Thames Water en undersøkelse som hadde til mål å redusere forurensningen i dens nedre løp som er forsaket av kloakk og avfallsvann fra avløp, dusjer, vaskemaskiner og lignende.
Thomas Gage
Guvernør
Etter at franskmennene overgav seg, ble Gage utnevnt til militærguvernør i Montreal. Han ble forfremmet i 1761 til generalmajor og fikk kommandoen over 22nd Regiment. Da Amherst returnerte til England i august 1763, overtok Gage kommandoen over de britiske styrkene i Amerika. Selv om det nå var fred mellom britene og franskmennene, måtte Gage forholde seg til et indianeropprør som allerede hadde startet i det vestlige pionérområdet. I mai 1763 angrep styrkene til ottawaenes leder høvding Pontiac Fort Detroit i den første trefningen av det som skulle bli kjent som Pontiacs krig.
Gage ble kritisert av sine egne menn for å la grupper som Sons of Liberty eksistere. En av hans offiserer, Hugh Percy, bemerket at «generalens store barmhjertighet og moderasjon tjente bare til å gjøre dem (amerikanerne) modigere og arrogante.» Gage selv skrev at «dersom makt skal brukes i lengden, må den være betydelig og utenlandske styrker må leies inn, for å begynne med små styrker vil oppmuntre motstand, ikke skremme, og vil til slutt koste mer blod og penger.» Edmund Burke beskrev Gages konfliktfulle forhold ved å si i parlamentet at «en engelskmann er den minst passende personen på jorda til å argumentere en annen engelskmann inn i slaveri.»
Wilhelm Maribo Schøyen
Entomologen
Schøyen var medlem i Det norske Videnskaps-Akademi. Han var også med da Norsk entomologisk forening ble stiftet i 1904. Det er sagt om Schøyen at ...han var kunstnerisk begavet og tegnet smukt, og hadde en vakker tenor, hvormed han i gamle dager ofte opplivet samværet….
Likbrenning
Likbrenning eller kremasjon er en metode for destruksjon av avdødes biologiske rester. Kremasjon kan kombineres med en form for begravelse gjennom nedsettelse av urnen på en gravlund eller askespredning i naturen.
Kremasjon i Norge
Av alle som dør i Norge kremeres i dag omkring tredjeparten. I 2008 var andelen 35 prosent.
Iah
Utvikling
Flere faraoer tok hans navn, som faraoen av det 18. dynasti, Ahmose og hans mor Ahhotep. En dronning hadde navnet Iah under det 11. dynasti, mor til farao Mentuhotep II.
Lauritz Sømme
Sømme har undervist i entomologi ved Universitetet i Oslo, fra grunnkurs og oppover. En del av undervisningen har vært på feltstasjonen på Finse og i Ny-Ålesund. Sømme ble pensjonert i 1998.
Forskning
I Andesfjellene fant Sømme en gresshoppe som tålte den store temperatursvingningen mellom dag og natt. Om natten var det minus 5 °C og gresshoppen frøs til is. Om morgenen tinte den opp og levde nomalt. Dagtemperaturen kunne bli over 20 varmegrader. Lauritz Sømme har hatt kortere turer til flere steder i verden for å studere leddyrs kuldetoleranse. Blant annet i Atlasfjellene, Mount Kenya, i Afrika. Han har også fra 1988 vårt engasjert på Svalbard. Her var han med på å finne ut at enkelte dyr kan la seg «tørke ut» om høsten. Når kulden kommer har de så lite vann i kroppen at de overlever til våren uten frostskade. Om våren økes kroppens væskeinnhold igjen. Dette gjelder noen jordlevende små rundormer (Enchytraidae), og spretthalen Onychiurus arcticus.
Forfatteren
Hans fullstendige liste over vitenskapelige publikasjoner teller 143 artikler, fra 1958 og frem til mai 2007 Listen over mer mer populærvitenskapelige artikler teller 94 artikler, Sømme har også bidratt med flere mindre artikler eller rapporter.
The Oslo Initiative against Human Trafficking
Initiative against Human Trafficking (Initiativ mot menneskehandel) har som formål å bekjempe menneskehandel og begrense skadevirkningene av dette. Initiativet stod bak kampanjen nulltoleranse.no og ble stiftet av Malmfrid Hovsveen Hallum og Christian Lien Jensen i 2006.
Holmen Red Eagles
Holmen Red Eagles, offisielt Holmen Hockey, (stiftet i 1934) er en norsk ishockeyklubb fra Holmen i Asker. Laget har på herreklassen lag i alle aldersgrupper. Seniorlaget til Holmen holder til daglig til i 4. divisjon.
Zgierz
Zgierz er en by i det sentrale Polen. Den ligger like nord for Łódź og er en del av agglomerasjonen rundt denne byen. I 2007 hadde Zgierz 58 164 innbyggere.
Drevsjø kirke
Byggverket er i tømmer og har 250 plasser.
Ritualmordanklagen på Rhodos
Det jødiske samfunnet på øya ba om hjelp fra det jødiske samfunnet i Konstantinopel, som videresendte appellen til europeiske regjeringer. I Storbritannia og Østerrike lyktes lokale jødiske samfunn i å vinne støtte fra regjeringene, og meldinger ble sendt til ambassadørene i Konstantinopel om at anklagene var falske. Samtidig hadde guvernøren på Rhodos problemer med å kontrollere de lokale fanatiske kristne, og sendte derfor saken over til sentraladministrasjonen som så gransket saken. I juli 1840 fastslo granskningen at det jødiske samfunnet på øya var uskyldig i anklagene. I november samme år utstedte den osmanske sultanen så et dekret hvor han erklærte beskyldningene om ritualmord for å være falske.
Allerede i 1247 hadde pave Innocent 4. utstedt en bulle som slo fast at ritualmordanklagene mot jøder var falske.
Norled
HSD
25 år etter etableringen av DSD ble det på generalforsamlingen til Interessentskabet Hardangeren i Bergen 31. mai 1880 vedtatt at selskapet fra 1. juli 1880 skulle slå seg sammen med Det Søndhordlandske Dampskibsselskab. Det nye selskapet ble konstituert 23. oktober 1880 og fikk navnet Hardanger Søndhordlandske Dampskipsselskab (HSD). Den første direksjonen i selskapet besto av stortingsmann Bård Haugland, Jørgen Mæland, lensmann Helje Håland, landhandler Hans H. Utne og overrettssakfører W. Solberg.
Courteney Cox
Bakgrunn
Courteney studerte ved Mountain Brook High School, hvor hun var cheerleader, svømmer, og tennisspiller. Ved Mount Vernon College studerte hun arkitektur og interiørdesign, men sluttet etter bare ett år for å begynne som modell for Ford Modelling Agency, samtidig som hun tok dramatimer.
Kunståret 1288
Dødsfall
1288 in art
Thomas McMahon
Thomas McMahon (født 17. juni 1936 i Dorking i Surrey i Storbritannia) er katolsk biskop av Brentwood bispedømme.
Biskop av Brentwood
Den 16. juni 1980 ble McMahon utnevnt til biskop av Brentwood av pave Johannes Paul II. Han ble bispeviet 17. juli samme år av kardinal Basil Hume. Medkonsekrerende var emerirtert biskop Patrick Joseph Casey av Brentwood og titulærbiskop Geoffrey Ignatius Burke.
James Henry Craig
James Henry Craig (født 1748 i Gibraltar, død 12. januar 1812 i London) var en britisk general og koloniadministrator.
De forente Nederlandene ble lagt under den revolusjonære regjeringen til Frankrike i 1795, og stadtholder prins Vilhelm V av Oranje søkte tilflukt i England. En britisk styrke under general Craig dro til Cape Town for å sikre Kappkolonien mot franskmennene. Felttoget var vellykket, selv om kolonien ble holdt i britiske interesser, ikke Vilhelm av Oranjes. Han ble i 1805 utnevnt til å lede et nytt felttog, denne gang til Italia, men oppdraget ble avbrutt etter det østerrikske nederlaget i slaget ved Ulm.
Tewophilos
Patriark og katolikos Tewophilos av Etiopia (Teofilos, borgerlig navn Meliktu Jenbere; født 1909 i Debre Elias, Etiopia, død 1977) var fra 1971 til 1976 overhodet for den etiopisk-ortodokse kirke. Han var den andre patriark av Etiopia og den 58. itsjege av St. Tekle Haimanots stol.
Fordi Derg ikke offentliggjorde Tewophilos' død, ble hans to etterfølgere Tekle Haimanot (1976–1988) og Merkorios (1988–1992) ansett som ikke-kanoniske av de andre orientalsk-ortodokse kirkene. Derimot betrakter de den nåværende patriarken Paulos som Tewophilos' rettmessige etterfølger, siden Paulos ble innsatt etter hans begravelse.
Saint Kitts og Nevis under Sommer-OL 2000
Saint Kitts og Nevis under Sommer-OL 2000. To sportsutøvere, en mann og en kvinne fra Saint Kitts og Nevis deltok i friidrett under Sommer-OL 2000 i Sydney. Det var andre gangen som Saint Kitts og Nevis deltok i et sommer-OL, de vant ikke noen medalje.
Edward Daly
Edward Daly er navnet til flere personer:
Hundhammerfjellet vindpark
Kraftverket eies av Hundhammerfjellet AS, og driftes av TrønderEnergi.
Mel Ferrer
Melchor Gaston «Mel» Ferrer (1917–2008) var en amerikansk skuespiller, regissør og filmprodusent kjent fra tv-serien Falcon Crest.
Film
Ferrer filmdebuterte som skuespiller i 1947 i Flyktningen. Siden gjorde han seg spesielt bemerket i filmer som Lili (1953), Scaramouche (1952) og Krig og fred (1956). I 1956 spilte han også inn Elena and Her Men med Ingrid Bergman i den kvinnelige hovedrollen, og Jean Marais i en av de andre ledende rollene. Filmen var regissert av Jean Renoir.
Hans Jacob Sparre Schneider
Entomologen
Sparre Schneider tok eksamen artium i Bergen i 1871. Deretter fortsatte han med studier i medisin i Kristiania, men valgte etterhvert å studere realfag. Det ble ingen embedseksamen på Sparre Scneider- I Kristiania kom han i kontakt med J. H. S. Siebke som arbeidet ved det zoologisk museet og ble Siebkes nære medarbeider.
Insektsamler
Sparre Schneider var en ivrig samler av insekter. Hans store insektsamling var kategorisert i arktiske insekter, humler, eksotiske sommerfugler og palearktiske sommerfugler. Samlingen er delt mellom flere norske museer. Han samlet særlig biller, sommerfugler og humler. Som den eneste zoolog i Nord-Norge følte han også ansvar for andre dyregrupper enn bare insektene,. Han beskjeftiget også med krepsdyr og snegler (mollusker). Han hadde «ansvar» for et stort geografisk område. Faglig arbeidet han med imponerende mange dyregrupper. Han foretok mange reiser i landsdelen. Marine dyr ble ofte samlet fra robåt, særlig samlet han snegler og krepsdyr. Hans innsamlinger danner idag grunnstammen i de zoologiske samlingene ved museet i Tromsø.
Forfatter
Sparre Schneiders store bidrag til entomologien er hans fullførelse av Siebkes serie Enumeratio Insectorum Norwegicorum. Sparre Schneider bidrag er tredje del om sommerfugler (Lepidoptera), fjerde del om tovinger (Diptera) og femte del om vepser (Årevinger, Hymenoptera).
Antonsmesse
I middelalderen fantes det Antoniusklostre både i Hamar og Bergen, hvor meldrøyeforgiftede mennesker kunne få behandling. På denne dagen var det også tradisjon å bake Antoniusbrød, som ble ansett for å ha helbredende kraft for både dyr og mennesker.
Tilbakedannelse
Tilbakedannelse kan vise til:
Berchtesgaden fyrsteprosti
Grunnlaget for denne selvstendige staten var dens beliggenhet, saltforekomstene samt augustinerkorherrenes kloster i Berchtesgaden. Geografisk er området beskyttet av Berchtesgaden-Alpene. I øst, syd og vest danner fjellene grensen mot Salzburg, i nord mot (resten av) Bayern. Fra Bayern var område bare tilgjengelig via Hallthurm- og Schwarzbachwacht-passene, fra Salzburg via dalinnsnevringen Hangenden Stein. Gruvedriften etter salt (og i mindre omfang sølv, kopper og jern) var bakgrunnen for områdets økonomiske selvstendighet.
Storslettmyra naturreservat
Naturreservatet grenser i sør til Favnvassdalen landskapsvernområde.
Trål
Trålfiske frigjør like mye CO₂ som all flytrafikk i verden
Norge slipper ut 26 millioner tonn CO₂ gjennom trålfiske.
Inspektør Morse
I Norge ble serien sendt på NRK Detektimen fra 1992.
Cyrille Adoula
For å styrke sin moderate politikk fjernet Adoula, i juli 1963, kabinettministrene med de mest ekstreme meningene. Han forsøkte å skape et kabinett med likevekt mellom Katanga og lumumbistiske medlemmer og noen måneder kom en ny føderal grunnlov. Imidlertid fortsatte en rekke opprør rundt i landet og Adoula gikk av i 1964 og ble erstattet av Tshombe. Han ble så ambassadør til USA og Belgia. Mellom 1969 og 1970 var han utenriksminister, før han trakk se fra det politiske liv.
Paraguay under Sommer-OL 2000
Paraguay under Sommer-OL 2000. Fem sportsutøvere, tre kvinner og to menn fra Paraguay deltok i tre grener, friidrett, tennis og svømming under Sommer-OL 2000 i Sydney. Det var åttende gangen som Paraguay deltok i et sommer-OL, de vant ingen medalje.
Nottingham bispedømme
Bispedømmet ble opprettet i 1850 med et territorium på 13 074 km² tatt fra Det apostoliske vikariat Central District of England.
Norgesmesterskapet i fotball for menn 1910
Lyns vinnerlag: August Heiberg Kahrs (målvakt), Alf Paus, Paul Due, Nikolai Ramm Østgaard, Erling Lorck, Henrik Nordby, Ragnvald Heyerdahl-Larsen, Kristian Krefting, Victor Nysted, Rolf Maartmann og Erling Maartmann.
Fyrverkeri
Fyrverkeri blir klassifisert etter hvor det utfolder seg, enten som bakkefyrverkeri eller luftfyrverkeri. Luftfyrverkeri kan ha egen fremdrift (rakett) eller kan sendes opp i luften av en bombekaster.
Historie
I Han-dynastiet (206–220 f.Kr.) ble kinaputter lagd ved at man varmet opp bambus til den sprakk med en kraftig lyd, kjent som «fossepinne». Dette ble gjort for å skremme bort onde ånder. I de nordlige og sørlige dynastiene (420–581 e.Kr.) ble kinaputter ikke bare brukt til å fordrive ondskap, men også for å be om hell og lykke.
Bruk av fyrverkeri
I Norge er fyrverkeri tillatt solgt i tidsrommet 27.–31. desember, noen plasser kun 29.–31. desember, hvis kommunen gir tillatelse til salg. Det kan likevel være forbudt å sende opp fyrverkeri. Utenfor bestemte forbudssoner (som er blitt stadig flere, f.eks innenfor bompengeringen i Bergen) er det tillatt å bruke fyrverkeri i 8 timer hvert år uten spesiell søknad, dvs fra kl 18.00 nyttårsaften til 02.00 nyttårsdagen. All annen oppskyting er forbudt eller krever spesiell tillatelse fra stedlig brannvesen og politi. Brudd på reglene kan straffes med bøter eller fengsel inntil 3 måneder.
Inndeling i klasser
Raketter med styrepinne klasse II og III ble fra og med nyttår 2008/09 forbudt i Norge. En sertifisert pyroteknikker har likevel lov
Norske Skog Skogn
Historikk
Norske Skog Skogn er en av fylkets største industriarbeidsplasser med cirka 370 ansatte pr. november 2014.
Kåre Stokkeland
Han var sønn av bakeren Karl Georg Stokkeland (1889–1978) og Marit Josefa Trøen (1886–1975). Han var ansatt ved Romsdal politikammer, først som kontorbetjent. Han ble seinere politikonstabel og politibetjent fra 1938, og videre politioverbetjent i perioden 1957–1977.
Assalamu alaikum
Alsalamu alaikum (arabisk: ٱلسَّلَامُ عَلَيْكُمْ, ʾal-salāmoʿalaykum, uttales as-salamu alaikum) er et arabisk uttrykk og talemåte brukt som hilsen når mennesker møtes. Uttrykket har betydningen fred være med deg, og nyttes av både arabiske muslimer og arabiske kristne. Kortformen salaam (norsk: fred) er vanlig brukt. En person som møtes med denne hilsenen, svarer ved å si Wa alaikum al-salam (uttales wa alakum as-salam), som betyr Og fred være med deg.
Uttrykket tilsvarer det hebraiske shalom aleichem og det jiddische sholem alekhem.
Betfage
Eusebius av Cæsarea i Onomasticon har lokalisert Betfage på Oljeberget øst for Jerusalem. Det var sannsynligvis langs vegen fra Jerusalem til Jeriko, omgitt av en form for mur og begrenset av den bibelske sabbatens dagsreise fra Jerusalem, hvilket er 2000 cubit. Det sannsynlige stedet er i dag omgitt av katolikker og det er en fransiskanerkirke (se bilde) på der på hva som i dag heter Kefr et Tur.
Teutoburger Wald
Slaget ved Teutoburgerskogen
Etter det rystende nederlaget bestemte den romerske keiser Augustus seg for at romerrikets grenser ikke skulle skride over Rhinen i nord og Donau i øst.
James Su Zhimin
Episkopalgenealogi
Hans episkopalgenealogi er:
Fjell festning
Donner Felix – forsvaret av kanonen
Tunnelanlegget hadde flere innvendige skyteskår. Tunnelene var lagt opp slik at en skytter fikk fri sikt langs tunnelgangen, mens en angriper ville få store problemer med å treffe forsvareren, fordi denne ville sitte bak et smalt skyteskår. Før man kom inn i fjellanlegget, måtte man dog ha kjempet seg forbi alle de ytre forsvarspostene, de indre, større bunkerne, og ikke minst tunnelåpningenes eget forsvarssystem. Dette bestod av maskingeværer, solide panserdører og anti-stridsvogn- (anti-panser) kanoner. Disse skjøt gjennom svært små sprekker i tykk armert betong eller panserstål. I tillegg fantes der en stor flammekaster som beskyttet hovedinngangen til tunnelanlegget.
Tunnelene
Det er blitt anslått at det finnes tre km med ganger og tunneler på Fjell festning ; men noe offisielt mål finnes ikke. Tyske kart fra 1943 viser store, planlagte fjellanlegg som aldri har blitt påbegynt, samt en del bunkere som aldri har blitt bygget.
Batterie Buskvatn
Luftforsvaret var samlet under fellesnavnet «Batterie Buskvatn». Buskvatn er et lite vann som ligger inne på festningsområdet. Det er viktig å huske at de forskjellige installasjonene på anlegget ble bestyrt og bemannet av forskjellige forsvarsgrener. Luftvernet ble den første tiden drevet og administrert av marinen, som hadde ansvaret for hovedskytset, men Luftwaffe overtok senere dette ansvaret.
Tor Milde
Milde skrev også bøkene Slik er menn sammen med Einar Røhnebæk i 1999, Listomania i 2004 og God som full i 2005.
Rói Patursson
Patursson gikk folkeskolen og realskolen i Tórshavn, og er utdannet mag.art. i filosofi fra Københavns Universitet fra 1985. Han underviste ved aftenskolen ved Fróðskaparsetur Føroya i Tórshavn 1985–1987 og ved Skrivekunst-akademiet i Hordaland 1987–1988. Patursson var rektor ved Føroya Fólkaháskúli i Tórshavn 1988–2014.
Krigens regler
Krigens regler kan deles i tre kategorier:
Kenneth Arrow
Kenneth Joseph Arrow (født 23. august 1921 i New York i USA, død 21. februar 2017 i Palo Alto ) var en amerikansk økonom som i 1972 ble tildelt Sveriges Riksbanks pris i økonomisk vitenskap til minne om Alfred Nobel sammen med John Hicks. Han var da den yngste personen som så langt hadde mottatt denne prisen.
Erik Hanstad
Erik Hanstad (født 9. november 1954) er en lokalpolitiker fra Elverum i Innlandet. Han representerer partiet Høyre, og var ordfører i Elverum fra 2011 til 2019.
Kulten i Det gamle testamentet
Kulten i Det gamle testamentets tekster (altså trosutøvelsen man møter i teksten) betegner normalt en «sosial tilbedelse gjennom ritualer». Kulten er et sentralt fenomen. I faglitteratur er ordet et begrep for totaliteten av religiøst liv knyttet til for eksempel i tempelet i Jerusalem, helligsteder osv. i Det gamle testamentet. I forskningen regner man med at kulten i Det gamle testamentet er spesielt knyttet til det prestelige miljø som står bak deler av Det gamle testamentet.
Kultens sentrale kjennetegn
Det som skjer i kulten er ikke en privat handling, og er en sosial gruppeopplevelse av en guddom eller det guddommelige (det numinøse).
Urhistorien (1 Mos 1-11)
Noas offer etter syndefloden (1 Mos 8,20) er den andre offertypen, og er et offer som takk for frelsen fra dødsfare. Personene som er reddet i fra fare begynner livet på nytt med øynene festet på guddommen som har bevart ham gjennom fare og som han stoler på med sitt nye liv.
Fedrehistorien (1 Mos 12-50)
I fedrehistorien er det ennå ikke tale om noe hellig tid. Det er mer knyttet hendelser knyttet til nomadelivet, for eksempel bytte av beitemarker (påskens utgangspunkt), fødsel, navnegivelse osv.
Det eksisterer ennå ingen formidler av det hellige slik som en prest. Det er overhodet for familien (pater familias) som mottar budskapet fra Gud, f.eks.et løfte om tallrik ætt (1 Mos 17) eller når faren overgir velsignelse til sine barn (1 Mos 27).
Primož Kozmus
Primož Kozmus (født 30. september 1979 i Novo Mesto) er en slovensk friidrettsutøver som konkurrerer i sleggekast. Under OL 2008 i Beijing vant han gullmedaljen i slegge. Dette var Slovenias første olympiske gullmedalje i friidrett. Hans personlige rekord er identisk med den slovenske rekorden på 82,30 og ble oppnådd under et stevne i Bydgoszcz i august 2007.